אולימפיאדת הלסינקי (1952)

אולימפיאדת הלסינקי (1952) הייתה האולימפיאדה ה-15 בעת החדשה. המשחקים האולימפיים נמשכו 16 ימים, מ-19 ביולי עד ל-3 באוגוסט 1952. בתחרויות השתתפו 4,955 ספורטאים מ-69 מדינות, וצפו בהן 1.4 מיליון אנשים.

הנבחרות של גרמניה ויפן חזרו להשתתף במשחקים האולימפיים לאחר השעיה שנבעה מתוצאות מלחמת העולם השנייה ולראשונה השתתפה נבחרת ברית המועצות במשחקים.

הייתה זו האולימפיאדה הראשונה בה נטלה חלק משלחת ספורטאים מטעם מדינת ישראל.

משחקי פסאפאלו (הספורט הלאומי של פינלנד) וכדוריד (בהמשך נכנס לתוכנית האולימפית) היו לתצוגה בלבד.

המכרז האולימפי
בישיבה ה-40 של הוועד האולימפי הבינלאומי, שנערכה בסטוקהולם ב-21 ביוני 1947, נבחרה הלסינקי והועדפה על פני לוס אנג'לס, מיניאפוליס, אמסטרדם, דטרויט, שיקגו, פילדלפיה, אתונה, לוזאן וסטוקהולם.

טבלת מדליות 
עשר המדינות שגרפו את מרב המדליות:

אירועים בולטים 
 המתעמלת מריה גורוחובסקי מברית המועצות זכתה ב-7 מדליות, 2 זהב ו-5 כסף ובכך הייתה לספורטאית היחידה שזכתה להישג במשך 69 שנים, עד לטוקיו 2020 שבה השחיינית אמה מקיאן מאוסטרליה זכתה אף היא ב-7 מדליות, 4 זהב ו-3 ארד.

אתלטיקה

נשים
 האצנית מרג'ורי ג'קסון מאוסטרליה זכתה בשתי מדליות זהב בריצות ל-100 מטר ול-200 מטר.
 נינה רומשקובה זכתה במדליית זהב בזריקת דיסקוס, מדליית הזהב הראשונה של נבחרת ברית המועצות במשחקים האולימפיים.

גברים
 אמיל זטופק מצ'כוסלובקיה המכונה "הקטר הצ'כי" זכה ב-3 מדליות זהב בריצות למרחקים ארוכים, בריצת 5,000 מטר, בריצת 10,000 מטר ובריצת מרתון.
 האצנים האמריקאים לינדי רמיג'ינו, אנדי סטנפילד והריסון דילארד זכו כל אחד בשתי מדליות זהב, אחת אישית (100, 200 ו-110 מטר משוכות, בהתאמה) ואחת בריצת שליחים 4X100 מטר.
 ג'ורג' רודן מג'מייקה זכה בשתי מדליות זהב, בריצת 400 מטר ובריצת שליחים 4x400 מטר.
 מל ויטפילד מארצות הברית זכה בשתי מדליות, אחת זהב בריצת 800 מטר בה הגן על תוארו ואחת כסף בריצת שליחים 4X400 מטר.
 בוב מתיאס הגן על תוארו וזכה במדליית זהב בקרב עשר.
 יון מיקאלסון משוודיה הגן על תוארו וזכה במדליית זהב בהליכה ל-10 ק"מ.
 ז'וזי ברתטל מלוקסמבורג זכה במדליית זהב בריצת 1,500 מטר, מדליית הזהב היחידה של לוקסמבורג נכון ל-2021.

הוקי שדה
 נבחרת הודו זכתה במדליית זהב בטורניר ההוקי שדה.

התעמלות
 בהתעמלות מכשירים לנשים בלטו: מריה גורוחובסקי, יהודייה מברית המועצות שזכתה ב-7 מדליות, מהן 2 זהב כולל בתחרות הקרב רב, מרגיט קורונדי מהונגריה שזכתה ב-6 מדליות, מהן אחת זהב ואגנס קלטי, יהודייה מהונגריה שזכתה ב-4 מדליות, מהן אחת זהב.
 בהתעמלות מכשירים לגברים בלטו: ויקטור צ'וקרין שזכה ב-6 מדליות, מהן 4 זהב כולל בתחרות הקרב רב וגרנט שגיניאן שזכה ב-4 מדליות, מהן 2 זהב, שניהם מברית המועצות.

כדורגל
 נבחרת הונגריה זכתה במדליית זהב בטורניר הכדורגל.

כדורמים
 נבחרת הונגריה זכתה במדליית זהב בטורניר הכדורמים.

כדורסל
 נבחרת ארצות הברית זכתה במדליית זהב בטורניר הכדורסל.

סיף
 אדוארדו מנג'רוטי מאיטליה זכה ב-4 מדליות, 2 זהב ו-2 כסף. אחיו דריו זכה בשתי מדליות, זהב וכסף.
 כריסטיאן דוריולה מצרפת זכה בשתי מדליות זהב.
 אלדר גרביץ' מהונגריה זכה ב-3 מדליות, אחת מכל סוג.
 פאל קובאץ' מהונגריה זכה בשתי מדליות זהב וכסף.

קפיצה למים
 בקפיצה למים זכתה פט מקורמיק מארצות הברית בשתי מדליות הזהב שחולקו.

שחייה

שחייניות
 נבחרת הנשים של הונגריה () (קטלין סוקה, אווה נובק ז'ראר, ולריה ג'נגה, אווה סקיי, אילונה נובק ויודית תמש) זכתה ב-4 מדליות זהב מתוך 5 וב-7 מדליות מתוך 13 אפשריות. בנבחרת שחו שחייניות יהודיות אווה סקיי (זהב במשחה ל-200 מטר חזה) ויודית תמש (זהב במשחה שליחות 4x100 מטר חופשי וארד במשחה ל-100 מטר חופשי).

שחיינים
 פורד קונו () זכה ב-3 מדליות, 2 מדליות זהב (1500 מטר חופשי ושליחים 4x200 מטר חופשי) ומדליית כסף אחת (400 מטר חופשי).

המשלחת הישראלית 

המשלחת הישראלית למשחקי הלסינקי הייתה המשלחת הישראלית הראשונה לאולימפיאדה וכללה 26 ספורטאים. ההישג הטוב ביותר שייך ליואב רענן שסיים במקום תשיעי בקפיצה למים.

ראו גם 
 יהודים באולימפיאדת הלסינקי

קישורים חיצוניים 

 
 אתר הוועד האולימפי
 הדו"ח הרשמי

הערות שוליים 

1952
הלסינקי: תחרויות ספורט
1952 בספורט
תחרויות ספורט בפינלנד
הלסינקי: היסטוריה
1952 בפינלנד